cyanic-selkie/wikianc huggingface dataset:
Fantasi (musikk)
Særlig i barokken ble fantasier brukt om frie musikkstykker på linje med preludier og toccata. Fantasiene kunne inneholde både en og to fuger.
Jernhøene
Jernhøene er en fiktiv fjellgruppe i J.R.R. Tolkiens Midgard. Jernhøene ligger helt nordøst av Midgard, og like øst for Erebor. Det er hjemmet til mange dverger og det er mange gruver der. I Hobbiten kommer dvergkrigeren Dáin II Jernfot og krigerne hans fra Jernhøene til unnsetning for Thorin Eikenskjold i femhærerslaget.
Fredrik Ludvig av Hannover
Fredrik Ludvig (ty. Friedrich Ludwig, eng. Frederick Louis) (født 31. januar 1707 i Hannover, Tyskland, død ) var eldste sønn av Georg II av Storbritannia, kurfyrsten av Hannover, og hans kone Caroline av Ansbach.
Han ble født som hertug Friedrich av Braunschweig-Lüneburg. Foreldrene reiste til Storbritannia da han var bare syv år gammel, mens Fredrik Ludvig ble tilbake i Hannover, og han så ikke foreldrene igjen før han kom til Storbritannia som en voksen mann i 1728. Her bar han som britisk tronarving tittelen prins av Wales, og ble 27. april 1736 gift med Augusta av Sachsen-Coburg-Gotha, som gav ham ni barn, deriblant den senere kong Georg III av Storbritannia og dronning Caroline Mathilde av Danmark og Norge.
Allerede som lite barn hadde han blitt vant til at bestefaren hadde satt ham opp til å betrakte seg som huset Hannovers overhode, og han presiderte over offisielle begivenheter i Hannover i foreldrenes fravær. Han fikk ikke lov å reise til England før etter at faren tok over som britisk konge i 1727. Han hadde en sterk egen vilje og politiske meninger, og holdt et hoff av «opposisjonelle» politikere i sin residens, Leicester House. Han var også kjent som kunstmesén, og sponset en rekke kjente immigrantkunstnere.
Han fikk fort stor gjeld, og var avhengig av inntekter fra sin rike venn George Dubb Dodington. Prinsens far nektet å gi ham den inntektsøkningen han følte at han hadde rett til, og parlamentet måtte gripe inn, noe som førte til et enda dårligere forhold mellom far og sønn. Selv om han utvilsomt i sin ungdom var en kvinnebedårer, falt Fredrik fort til ro etter å ha giftet seg, og ble en familiemann. Han tok sin hustru og 8 barn med til Cliveden, siden han i realiteten var uønsket ved hoffet. Hans politiske ambisjoner ble aldri oppfylt, siden han døde under merkelige forhold 44 år gammel, visstnok etter å ha blitt truffet av en cricketball. Han ble begravet i Westminster Abbey.
Dumka (distrikt)
Dumka (hindi: दुमका जिला ) er et distrikt i den indiske delstaten Jharkhand. Distriktets hovedstad er Dumka.
Demografi
Barn i alderen 0 til 6 år utgjorde 16,12 % i 2011 mot 18,01 % i 2001. Antallet jenter i den alderen per tusen gutter er 957 i 2011 mot 975 i 2001.
«Guldregn»
«Guldregn» var en bark bygget som «Cameo» i 1864 i Miramichi i New Brunswick i Canada. Skipet ble kjøpt til Norge i 1878.
MF Placebo
Medisinerforeningen Placebo er linjeforeningen for profesjonsstudiet i medisin ved Norges teknisk-naturvitenskapelige universitet (NTNU). Foreningen ble stiftet i 1976 under navnet “Medisinerforeningen i Trondheim” ved Det medisinske fakultet, og er åpen for alle medisinstudenter ved universitetet.
Foreningens arbeid går for det meste ut på å være en miljøskapende faktor på medisinstudiet. Dette gjøres ved å arrangere sosiale arrangementer, som blant annet fadderuker, idrettsturneringer, utflukter og fester. I tillegg til å skape og vedlikeholde et trivelig miljø på studiet, er foreningen også opptatt av å integrere medisinstudentene i det øvrige studentlivet i Trondheim.
Foreningens navn
Ordet placebo er latin for «jeg vil behage», og betegner vanligvis narremedisin som ikke inneholder noe faktisk virkestoff. Effekten av slike midler, kalles en placeboeffekt.
Trachelocyphoides
Trachelocyphoides er en slekt av løpebiller.
Utbredelse
Arten lever i Afrika.
Juho Rankinen
Juho Rankinen (også kjent som Juho Ranginen og Iso-Ranginen, født 30. august 1851, død 3. august 1884) var en finsk salmedikter og forfatter. Han har med to salmer i Norsk salmebok 2013.
Rankinen kom fra Luohua, som ligger i Siikajoki kommune i Norra Österbotten og var en flitig skribent i lokalaviser i perioden 1845-1882. Han kritiserte læstadianismen skarpt til han plutselig skrev en artikkel datert 16. mars 1880, med navnet «Bekännelsen». I artikkelen forteller han om sin omvendelse, og fra dette tidspunktet skrev han flittig åndelige dikt og sanger.
I løpet av sitt korte liv publiserte han fem sanghefter:
Norra Dryckesgränd
Norra Dryckesgränd er et smug i Gamla Stan i Stockholm, som går mellom Skeppsbron og Järntorgsgatan. Nærmeste parallellgate i nord er Södra Bankogränd og i sør Södra Dryckesgränd.
Navnet har smuget, som nabosmuget Södra Dryckesgränd, trolig fått etter vinskjenken Jochum Fryck, hvis navn har blitt forvrengt til «Dryck». Ifølge noen dokumenter skal dog navnet ha vært «Frick». Han nevnes allerede i 1675 da et av hans barn ble begravd i Storkyrkan. Han døde selv i 1714.
Smuget er nevnt i skriftlige kilder første gang i 1518 som «Cartusegrenden», i 1526 er «Norra Kartusa grenden» nevnt, og i 1527 «Södre Cartuse grennen», det kommer av at Karteuserordenen hadde en eiendom i området. På Petrus Tillaeus kart fra 1733 heter smugene henholdsvis Norra og Södra Dryckesgränd.
Vollabekken kraftverk
Vollabekken kraftverk er et vannkraftverk i Indre Fosen kommune i Trøndelag.
Installert effekt er 1 MW fra en peltonturbin. Årsproduksjon er 2,9 GWh.
Kuøye
Kuøye, koøye eller vindusventil er et rundt eller ovalt mindre vindu i et fartøy. Både faste og åpningsbare varianter forekommer.
For å hindre at vann trenger inn i fartøyet om glasset knuses, har kuøyer ofte en stormluke, en kraftig metalluke som låses fast med en skrueanordning.
Kuøyene lages runde for å redusere spenningskonsentrasjonene.
Brageneset
Brageneset var regnet som et nes fram til sommeren 2019, da iskappen trakk seg så langt tilbake at det ble tydelig at det var snakk om en øy.
Nicolaus Decius
Nicolaus «Tech» Decius (født omkring 1485, død etter 1546) var en tysk munk som etter reformasjonen ble evangelisk prest i Stettin og Königsberg. Han er representert i Norsk Salmebok og Norsk salmebok 2013 med to salmer. De samme salmene er også med i Svenska kyrkan sin salmebok fra 1986 med to verk samt i Svenska Missionsförbundets sångbok 1920 (SMF 1920).
Apristus
Apristus er en slekt av billene i delgruppen (underfamilien) Lebiinae i familiegruppen løpebiller.
Utseende
Små (gjerne ca. 3 millimeter), helmørke løpebiller, ofte med svak, bronseaktig metallglans. Hodet er rundet, fasettøynene litt utstikkende. Pronotum er hjerteformet med markerte bakhjørner. Dekkvingene er litt rundede.
Utbredelse
Slekten er utbredt i Holarktis.
Sven-Bertil Taube
Sven-Bertil Gunnar Evert Taube (født 24. november 1934 i Stockholm, død 11. november 2022 i London, Storbritannia) var en svensk sanger og skuespiller.
Han var sønn av billedhuggeren Astri Taube og trubaduren Evert Taube.
Bakgrunn, skolering
Sven-Bertil Taube tilhørte en gren av den baltertyske adelige Taube-familien, som ble anerkjent i Sverige på midten av 1600-tallet. I en alder av 14 år, begynte han å spille gitar. På reiser gjennom Europa utviklet han en interesse for folklore og folkemusikk. Han deltok på konserter i Sveriges Radio mens han studerte på Beskowska skolan i Stockholm. Etter disse studiene fortsatte Taube sin skolegang på Cherry Lawn School i Darien i Connecticut I USA, hvor han tok eksamen i 1954. I USA spilte han forøvrig inn sin første LP-plate Swedish Folk Songs & Ballads 1954. I 1956 reiste Taube til Madrid for gitarstudier.
Han studerte teaterfag ved Witzanskys teaterskole i Stockholm i 1958 og ble opptatt på Dramatens elevskola i 1959.
Karriere
På Dramaten medvirket han i stykker som blant annet Hamlet, Romeo og Julie og Klatremus og de andre dyrene i Hakkebakkeskogen.
Ved siden av skuespilleryrket slo Taube også gjennom som visesanger. Han tolket med hell poeter som blant annet Carl Michael Bellman, Nils Ferlin, Leo Ferré, Lars Forssell, Ulf Peder Olrog, Mikis Theodorakis og ikke minst faren Evert Taube. På slutten av 1960-tallet begynte Sven-Bertil Taube å opptre sammen med faren på hans konserter på Gröna Lund. Etter Everts død videreførte Sven-Bertil tradisjonen med årlige sommerkonserter på Gröna Lund.
Sven-Bertil Taube filmdebuterte allerede i 1949 i Evert Taube-filmen Sjösalavår, hvor han spilte seg selv. Etter dette medvirket han i en rekke film- og TV-produksjoner.
Han hadde også roller på britiske teaterscener, blant annet som prins Albert i musikalen I and Albert (1972), Versjinin i Tre søstre på Royal Exchange i Manchester (1984) og enmannsforestillingen Doktor Glas som ble spilt både i England, Danmark og Sverige. Han var også med i en episode av den britiske TV-serien Herskap og tjenere (Upstairs Downstairs).
Familie
Sven-Bertil Taube var fra 1958 til 1962 gift med skuespilleren Inger Åhman; sammen fikk de sønnen Jesper Taube i 1960. I 1965 fikk han en datter med journalisten Gunilla Thorgren. I 1975 giftet han seg med skuespilleren og regissøren Ann Zacharias, men de ble skilt samme år. Sammen fikk de datteren Sascha Zacharias i 1979. Fra 1985 til sin død var han gift med danseren Mikaela Rydén (født i 1959). De fikk en sønn i 1994.
Star Wars Battlefront: Elite Squadron
Spillet ble utgitt av LucasArts den 3. november 2009. Spillet fikk blandede anmeldelser ved utgivelsen. Nettsidene GameRankings og Metacritic ga spillet en score på henholdsvis 65,39% og 63/100 for PSP versjonen, og 60,23% og 61/100 for Nintendo DS versjonen.
Handling
Spilleren kan velge å delta i kamp enten til fots, i kjøretøy eller i verdensrommet. Spillere er også i stand til å gå inn i forskjellige romskip og, når skjoldene er nede, slåss mot fienden inne i romskipet. Konsekvensene av hver kamp skal avhenge av spillernes handlinger. Dette betyr at hver enkelt fiende som drepes, kan påvirke resultatet av det som skjer videre. Spillet inkluderer spillbare figurer som for eksempel Luke Skywalker, Boba Fett, Darth Vader, Darth Maul, The Emperor og Kit Fisto.
17. etappe av Giro d’Italia 2019
17. etappe av Giro d'Italia 2019 gikk fra Commezzadura til Antholz 29. mai 2019.
Nans Peters tok sin første proffseier da han vant etappen.
Liste over ordførere i Tyristrand
Dette er en liste over ordførere i tidligere Tyristrand kommune i Buskerud (nå Viken).
Kommunen oppstod 1. juli 1916, da Tyristrand og Nakkerud ble skilt ut fra Hole herredskommune som egen kommune. Tyristrand ble innlemmet i Ringerike kommune fra 1. januar 1964.
Park Geun-hye
Park Geun-hye (født 1952) er en sørkoreansk politiker. Hun var Sør-Koreas president fra 2013 til hun ble avsatt etter anklager om korrupsjon i 2017. Hun tilhørte det konservative partiet Ny verden.
Hun er datter av tidligere president Park Chung-hee, som kom til makten ved et militærkupp i 1961. Faren ble myrdet av sin egen etterretningssjef i 1979. Diktaturet har heftet ved Park Geun-hyes navn.
Hun var partileder og medlem av Sør-Koreas nasjonalforsamling og tapte mot Lee Myung-bak i partiets presidentnominasjon i 2007. I 2012 ble hun nominert og valgt til landets første kvinnelige president.
Park stod for en mer forsonende holdning til Nord-Korea. Hun satte seg fore å motvirke økende inntektsforskjeller og ungdomsarbeidsledighet. Hun kalte det «koreansk thatcherisme».
I 2017 ble hun avsatt som president og arrestert, siktet for korrupsjon og maktmisbruk. I 2018 ble hun dømt til fengselsstraff og bøter. Saken gikk til høyesterett, som opprettholdt straffen. Park ble benådet i 2021 av daværende president Moon Jae-in, som la vekt på nasjonal forsoning og den tidligere presidentens helse.
Familie og utdannelse
Park Geun-hye ble født i sentrum av Daegu i 1952 som datter av offiser og senere president Park Chung-hee (1917–1979) og Yuk Young-soo (1925–1974). Hun er eldst i en søskenflokk på tre, og har søsteren Park Seo-yeong (1954–) og broren Park Ji-man (1958–). Broren har gjort karrière innen kjemisk industri som administrerende direktør i EG Corporation, mens søsteren leder en humanitær stiftelse. De har også en halvsøster fra farens første ekteskap, Park Jae-ok, hvis ektemann var parlamentariker for Det demokratisk-republikanske parti under svigerfarens styre. Gjennom ekteskap er Park Geun-hye også niese av Kim Jong-pil og Han Seung-soo.
Året etter at hun ble født, flyttet familien til Seoul, hvor hun gikk grunnskole ved Jangchung-skolen til 1964 samt middelskole og gymnas ved den katolske pikeskolen Sungshim 1964–1970. I 1961, da hun var ti år gammel, ble faren president gjennom et militærkupp. Etter universitetsforberedende eksamen ved Sungshim i 1970 studerte hun til bachelorgrad i elektronikk ved Sogang-universitetet, hvor hun ble uteksaminert i 1974. I en kort periode studerte hun matematikk også ved Université de Grenoble i Frankrike, men dro tilbake til Sør-Korea da moren ble drept.
Attentatet i 1974 var ment å ramme president Park, som overlevde uten skader. Etter dette inntok datteren rollen som landets førstedame. I 1979 ble Park Chung-hee selv drept av etterretningssjef Kim Jae-kyu under en middag med mye alkohol. Hvorvidt attentatet var en spontan handling av personlig karakter eller planlagt av etterretningstjenesten, er ukjent. Etter dette ble Park Geun-hye alene om omsorgen for søsknene. Hun engasjerte seg i veldedig arbeid gjennom ulike stiftelser, men holdt en lav profil i mediene. Den mest kjente stiftelsen, Jeongsu, som konsentrerte seg om skolestipender, skapte likevel omtale, fordi den eide aksjer i avisen Busan Ilbo. Aksjenes opprinnelige eiere gikk til retten og krevde aksjene tilbakelevert, fordi de hadde blitt tvunget til å overdra aksjene til Park Chung-hee.
Park Geun-hye beskriver seg selv som ateist, men har sterke bånd til det buddhistiske miljøet gjennom sine avdøde foreldre, som begge var troende buddhister. Hun står også flere fremtredende protestanter nært, ettersom hun studerte i ett semester ved Det presbyterianske college og teologiske seminar i Seoul i 1981.
Hun har aldri vært gift, og har vært meget tilbakeholden om sitt privatliv. Hun har bodd forholdsvis tilbaketrukket i et rolig og alminnelig nabolag i Seoul. Det har vært påstått at hun hadde et utenomekteskapelig forhold til (og et uekte barn med) den langt eldre pastor Choi Tae-min, hennes politiske mentor som førstedame. Park har på det sterkeste avvist dette. Choi Soon-sil, som har vært en nær rådgiver for Park som president og ble gjenstand for den politiske skandalen høsten 2016, er datter av Choi Tae-min.
I begynnelsen av 1990-årene utgav hun to selvbiografiske bøker, og har utgitt ytterligere fire bøker etter at hun ble politiker.
Politisk arbeid
Park ble politisk aktiv under Asiakrisen i slutten av 1990-årene, da hun gjorde det til et personlig mål å redde landet ut av økonomisk krise. Delvis på oppfordring fra Lee Hoi-chang stilte Park som Det store nasjonalpartiets kandidat til Sør-Koreas nasjonalforsamling fra Dalseong-gun i Daegu ved et suppleringsvalg i 1998. Valgkretsen var en antatt sikker krets for partiet, og Park vant med 51,5 % av stemmene. Den nærmeste motkandidaten fikk 29,1 %. Parks kandidatur vakte likevel oppsikt, hennes familiebakgrunn tatt i betraktning. Ugifte kvinnelige politikere tilhører også sjeldenhetene i det tradisjonelt partriarkalske koreanske samfunnet. Hun ble gjenvalgt ved de ordinære valgene i 2000, 2004 og 2008 med henholdsvis 61,4, 70 og 88,6 % av stemmene.
Som nyvalgt parlamentariker var Park også nestleder i Det store nasjonalpartiet under Lee Hoi-chang 1998–2002. I 2004 slet partiet på meningsmålingene, etter at president Roh Moo-hyun hadde overlevd mistillitsvotumet initiert av Det store nasjonalpartiet. Lee Hoi-chang ble også anklaget for korrupsjon. Partiet lå således an til å oppleve et stort nederlag i parlamentsvalget samme år. Park ble valgt til ny partileder, og ledet valgkampanjen. I valget gikk partiet fra størst og nest størst i nasjonalforsamlingen, men tapte likevel ikke mer enn 16 mandater. Dette blir vidt ansett som et godt resultat, utgangspunktet tatt i betraktning. Under Parks ledelse i perioden 2004–2006 vant partiet samtlige 40 valg og suppleringsvalg, presterte godt i lokalvalg, og gjenvant flertallet i nasjonalforsamlingen. Dette gav henne tilnavnet «Valgdronningen» i mediene.
Under en valgkampanje den 20. mai 2006 klarte en 50 år gammel mann å angripe Park med kniv og påførte henne et 11 cm langt sår i ansiktet, noe som krevde 60 sting og flere timers operasjon. I juli samme år overlot hun ledelsen av partiet til parlamentarikeren Kang Jae-sup.
I 2007 tapte hun partiets presidentnominasjon mot Lee Myung-bak med knapp margin.
Frem til 2009 dreide Parks politiske budskap seg først og fremst om skattelettelser, deregulering og opprettholdelse av lov og orden, en klassisk konservativ og markedsorientert innfallsvinkel for den sørkoreanske høyresiden. Siden 2009 fokuserte hun mer på sosiale spørsmål, og tok til orde for en utvidet velferdsstat. I en undersøkelse blant tolv potensielle presidentkandidater i 2012 ble Park rangert som den mest konservative kandidaten. Park skal ha den tyske forbundskansleren Angela Merkel som sitt forbilde. Utenrikspolitisk var Park klart proamerikansk, og talte gjentatte ganger for sterkere bånd mellom Sør-Korea og USA. Hun ønsket en mer forsonende holdning enn Lee Myung-bak overfor Nord-Korea.
Vinteren 2011/2012 ble Park leder for et interimsstyre i det kriserammede partiet, som kom relativt velberget ut av parlamentsvalget våren 2012. Høsten samme år ble hun nominert som partiets presidentkandidat, og vant valget i desember med 51,6 % av stemmene.
Avsettelse
Høsten 2016 ble det avslørt at Park over lengre tid hadde gitt en nær venn og uformell rådgiver uten sikkerhetsklarering, Choi Tae-min, tilgang til hemmeligstemplede dokumenter. I desember 2016 vedtok parlamentet å stille Park for riksrett og midlertidig overføre hennes myndighet til statsminister Hwang Kyo-ahn, som ble fungerende president. Den 10. mars 2017 sa grunnlovsdomstolen seg enig med parlamentet, og Park ble avsatt, og det ble skrevet ut nyvalg. Hun ble arrestert den 30. mars 2017.
Den 6. april 2018 ble hun dømt til 24 års fengsel og en bot på 18 milliarder won. Den 20. juli 2018 ble hun dømt til ytterligere åtte år i fengsel for å ha sløst bort statlige midler og for å ha brutt valgloven.
Benådning
Hun ble 24. desember 2021 benådet av landets regjering. Det ble lagt vekt på ønsket om å «lege sosiale konflikter» og på den tidligere presidentens helse.
Benådningen av Park var en av 3094 benådningen den aktuelle dagen. Den skjedde ca. tre måneder før det planlagte neste presidentvalget i landet. Også Parks forgjenger, den tidligere president Lee Myung-bak, satt på det aktuelle tidspunktet fengslet for blant annet korrupsjon, men sto ikke på amnestilisten. Regjeringspartiet hadde flere ganger tatt til orde for å gi de dømte presidentene amnesti. Benådning av begge presidentene var imidlertid omstridt i befolkningen.
Utmerkelser
Hun er æresdoktor ved Universitetet for kinesisk kultur i Taiwan fra 1987, Pukyong nasjonaluniversitet og Koreas avanserte institutt for vitenskap og teknologi (KAIST) i Sør-Korea fra 2008 og Sogang-universitetet fra 2010.
EM i fotball 2021 – Gruppe F
Gruppe F under Fotball-EM 2021 blir spilt mellom 15 og 23. juni 2021 på Puskás Aréna i Budapest og på Allianz Arena i München. Gruppa består av, , vertslandene &. De to beste lagene går videre til åttendedelsfinalen, der møter vinneren av gruppen tredjeplassen i gruppe A, gruppe B eller gruppe C, og andreplassen møter vinneren av gruppe D. Hvis tredjeplassen i gruppa er blant de 4 beste tredjeplassene vil de møte vinneren av gruppe B eller gruppe C.
Middlesex
Middlesex-forkortelse: Middx) var er et tradisjonelt grevskap i England. Nesten hele Middlesex ble i 1965 innlemmet i Stor-London. Det var et av de 39 historiske grevskapene, som opprinnelig inkluderte blant annet City of London, som ble selvstyrt allerede i 1200-tallet. Middlesex er ikke lenger verken et administrativt eller seremonielt grevskap, men er fortsatt en betegnelse på et geografisk område som brukes av blant andre postvesenet.
Grevskapet var lokalisert i sørøstlige England som i dag er hovedsakelig en del av Stor-London, men mindre seksjoner i nabogrevskap. Det historiske grevskapet omfattet land som strakte seg nord for elven Themsen i 5 km øst til 27 km vest for City of London og med elvene Colne og Lea og en åskam som de andre grensene. Det stort sett lavtliggende landet, dominert av leire i nord og alluvium med grus i sør, var det nest største i areal i 1831. For årene 1801 til 1881 utgjorde det 734 km², mens det i 1961 utgjorde 601,7 km².
Historie
Navnet viser til at dette er midten i angelsaksernes område, og er først belagt i 704 i formen Middleseaxan. I Domesday Book (1086) var Middlesex delt i seks områder (hundreds): Edmonton, Elthorne, Gore, Hounslow (senere Isleworth), Ossulstone og Spelthorne.
Området hadde i løpet av andre halvdel av den 19. århundre begynt å bli stadig nærmere knyttet til London, spesielt på grunn av jernbanen. I 1888 ble store deler av det innlemmet i grevskapet London. Dette inkluderer dagens bydeler Camden, Hackney, Hammersmith and Fulham, Kensington and Chelsea, Islington, Tower Hamlets og Westminster.
Dette var ikke en praktisk løsning, og i 1965 ble alt unntatt Potters Bar, som gikk til Hertfordshire og Spelthorne som gikk til Surrey, innlemmet i Stor-London. De bydelene som ble opprettet er Barnet (delvis fra Middlesex), Brent, Ealing, Enfield, Haringey, Harrow, Hillingdon, Hounslow og Richmond (delvis fra Middlesex). Landsbyen Poyle i Surrey ble i 1995 overført til Slough.
Grevskapets flagg og våpen er rød, med en gul krone over tre sverd i gul og sølv.
Steder i det tradisjonelle Middlesex
For en mer fullstendig oversikt, se artiklene om de enkelte bydeler som er opprettet fra Middlesex:
Metaconchoecia acuta
Taksonomisk plassering av gruppen
Taksonomien til muslingkrepsene er omstridt og inneholder vanskelig systematiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En moderne oppdatering som angis her, følger stort sett oppdelingen i Catalogue of Life:, mens detaljene, slektene og artene her følger WoRMS-databasen.
Amphicoelias
A. altus
Slavekrigene
Slavekrigene var en serie med slaveopprør som rammet den romerske republikk i senrepublikkperioden.
Bondevennene
Bondevennene (Bondevennerne) var en forening av norske bønder. Den ble organisert av Søren Jaabæk i 1865 og var aktiv til slutten av 1870-årene.
I Danmark hadde det på 1840- og 1850-tallet eksistert et Bondevennernes Selskab, som skulle arbeide for bøndenes interesser. Det norske bondevennselskapet ble stiftet på et møte 20. febaruar 1865. Senere ble de lokale foreningene av selskapet samlet i en «Bondevennernes Overbestyrelse» med Søren Jaabæk som formann og hovedsete i Mandal, Jaabæks hjemsted. Foreningen hadde lokale avdelinger over hele landet, særlig på Vestlandet. Foreningens presseorgan var ukebladet «Folketidende», som ble utgitt av Jaabæk selv.
Bondevennenes politiske program var å arbeide for en sterkt utvidet, men ikke allmenn stemmerett. Sosialt ville foreningen utjevne klasseforskjellene ved å motarbeide embetsmannsstyret og «pengearistokratiet», som etter Jaabæks oppfatning omfattet alle som hevet seg over småbrukerne. Bondevennenes slagord var «Sparsomhed i Statshusholdningen». Dette ble gjennomført ved at de systematisk nektet å vedta bevilgninger i Stortinget og avknappet embetsmennenes lønninger. Mot slutten av 1870-årene gikk bondevennene etter hvert over i det radikale Venstre, ledet av Johan Sverdrup.
Gladstone-bag
Gladstone-bag er en liten håndkoffert bygd over en rigid ramme som kunne dele inn i to like seksjoner. Til forskjell fra andre kofferter er en gladstone-bag dypere i forhold til dens lengde. De er vanligvis av stivt lær og ofte beltet med nøkkelbånd. Bagene er oppkalt etter William Ewart Gladstone (1809–1898), som var britisk statsminister i flere omganger.
Bondevennene
Stiftelsen
Bondevennene ble stiftet da Norge, på slutten av 1860-tallet, gikk inn i en økonomisk krise som hovedsakelig rammet jordbruksnæringen i landet. Bevegelsen bredte seg raskt utover og tok form som et masseparti med svært mange lokallag og en sentral ledelse i Mandal.
Sammenbruddet
I løpet av 1870-åra viste Søren Jaabæk, som var den samlende figuren i bevegelsen seg mer og mer som et utpreget radikal. Han ga blant annet. uttrykk for motstand mot statskirken og skrev rosende innlegg om Den første internasjonale. Slike holdninger passet dårlig med store deler av medlemsmassen i Bondevenane, og samtidig som økonomien for bøndene i Norge gradvis ble bedre, løste organisasjonen seg sakte, men sikkert opp.
Gladstone-bag
Historie
Bagasje med håndtak ble først utviklet sent på 1800-tallet. Den første Gladstone bag ble tegnet og produsert av J.G. Beard i hans lærvareforretning i City of Westminster. Beard beundret Gladstone, og ønsket å bevare hans minne.
Bondevennene
Sammenbruddet
Etter 1873 var alle lagene inaktive, mens noen få fortsatte som uavhengige bygdelag. Flesteparten av idealistene fra Bondevennene gikk til Venstre, men også til de andre partiene; Moderate Venstre, Centrum og Høire.
What Do I Have to Do?
«What Do I Have to Do?» er en dansepop-sang skrevet og produsert av Stock Aitken Waterman for Kylie Minogues tredje studioalbum Rhythm of Love (1990). Det fikk en samlet positiv mottakelse fra kritikere. Sangen ble utgitt som den tredje singel den 21. januar 1991 og var en europeisk hit, nådde Topp 10 i Storbritannia.
Bondevennene
Bondebevegelsen vs. arbeiderbevegelsen
En av de største ulikhetene mellom den gryende bondebevegelsen og arbeiderbevegelsen i denne perioden, var hvordan de organiserte seg. Mens arbeiderbevegelsen var mer løst organisert, hadde Bondevenane bygd ein organisasjon med svært mange lokallag heilt nede på fogderinivå. Den hadde ei sentral, koordinerende ledelse i Mandal, egen medlemsavis -Folketidende- og en landsmøteinstitusjon som høyeste organ.
''«De Forrettede herske altid der, hvor de Arbejdende og Frembringende have en underordnet Indflydelse. Sagen er den: Fremstødene bør virke nedenfra og opad.»''
Mange av idealene og tankene som rådde blant Bondevenane kan i nokon grad sammenlignes med de en så i arbeiderbevegelsen. Begge var store klassebevegelser som arbeidet mot undertrykking fra borgarskapey. Det store skillet som likevel dukket opp mellom de to bevegelsene kan kanskje blant annet begrunnes i at mange bønder fryktet en proletarisering av den frie bonden.
Politikk
Politikken de organiserte bøndene framholdt var preget av et sterkt krav om desentralisering av makt og kapital og styrking av den lokale selvstendigheten i distriktet. Bevegelsen var inspirert av en tidlig form for antikapitalisme, samtidig som en ønsket å bygge ned byråkratiet.
Et av de største kravene til Bondevenane var en utvidelse av stemmeretten til at «enhver anden myndig Mand i selvstændig Stilling (red. anm.: som eig sitt eige land, m.a.o. ein bonde) bliver Stemmeberettiget, naar han ilignes umiddelbar Skat».
I deler av grunnplanet i bevegelsen var det også en utbredt konservativ holdning til religion, kultur og teknologi. Den sentrale ledelsen i bevegelsen var langt mer radikal enn grasrota. Den kritiske holdninga til teknologi kan til dels finnes i frykten for at den frie bonden skulle bli proletarisert. Skillet mellom sentralledelsen og de lokale medlemmene var trolig delaktig i at organisasjonen gikk så fort i oppløsning.
Bevegelsen var ikke politisk i den grad at den deltok i stortingsvalg. Den samlet velgere fra en stor yrkesgruppe, avholdt møter, utdannet og opplyste slik at bøndene ble en mer unison velgergruppe, og vanskeligere for de rådende partiene å overse.
Kultur og arv
Bondevenane stod for etableringen av sparebanker, handelslag, meieri og trygdelag, og midt i alt dette; leselag og avholdslag. Det var gjennom Bondevenane de første samvirketjenestene oppstod som eksempelvis utbetaling av utbytte til alle andelseierne.
Rocco og hans brødre
Rocco og hans brødre (orig. Rocco e i suoi fratelli) er en italiensk dramafilm fra 1960 regissert av Luchino Visconti. Filmen er inspirert av Giovanni Testoris novelle Il ponte della Ghisolfa. De ledende rollene spilles av Alain Delon, Renato Salvatori, Annie Girardot og Claudia Cardinale.
Den ble belønnet med flere priser, blant annet FIPRESCI-prisen og juryens spesialpris ved Filmfestivalen i Venezia, samt David di Donatello-prisen for beste produksjon og Bodilprisen for beste europeiske film.
Handling
Filmen handler om familien Parondi som består av mor og fire sønner. De kommer til Milano fra Sør-Italia. Den eldste sønnen Vincenzo er der alt og har forlovet seg. Den andre sønnen, Simone, blir bokser og slår seg sammen med gatepiken Nadja som imidlertid forlater ham. Den tredje, Rocco, blir soldat og treffer senere Nadia. Når Rocco også gjør karriere som bokser, tar Simones sjalusi overhånd og det oppstår en bitter feide mellom brødrene som leder til vold og drap.
1545 i Frankrike
Begivenheter i året 1545 i Frankrike.
Den katolske kirke i Egypt
Den katolske kirke i Egypt utgjør med 0,2 % en liten minoritet av befolkningen og er hovedsakelig representert ved den koptisk-katolske kirke. Som i resten av Nord-Afrika er islam den dominerende religionen, men Egypt er landet i Nord-Afrika med høyest andel av kristne (ca. 8 %), hvorav de fleste er koptisk-ortodokse.
Struktur
Den katolske kirke i Egypt omfatter totalt tolv jurisdiksjoner (eparkier o.l.), fordelt over sju særkirker.
Patriarker
Én katolsk patriark har sitt sete i Egypt, nemlig den koptisk-katolske patriark av Alexandria (med sete i Kairo), for tiden Antonios Naguib (siden 2006). I tillegg bærer den melkittiske patriark av Antiokia (med sete i Damaskus) tittelen patriark av Alexandria som en ren æresbetegnelse. Det latinske titulærpatriarkatet Alexandria ble opphevet i 1964.
Historie
Patriarkatet Alexandria og hele Afrika var ett av oldkirkens fem patriarkater. Fra konsilet i Kalkedon (451) hørte mesteparten av Egypts kristne til den orientalsk-ortodokse koptiske kirke. Gjennom de islamske erobringene ble den koptiske kristendommen på 600-tallet i stor grad fortrengt av islam, men forble en viktig minoritet i landet. De 88 titulære bispesetene i dagens Egypt vitner om bispedømmene som regnes som å ha gått tapt.
Diego Colorado
Diego Colorado (født 31. august 1973) er en colombiansk friidrettsutøver som konkurrerer i maraton.
Den katolske kirke i Egypt
Historie
Til tross for opprettelsen av det latinske patriarkatet Alexandria under korstogene fikk ikke den katolske kirke innpass i Egypt før 1741, da det ble opprettet et apostolisk vikariat for koptiske katolikker. Dette ble formelt i 1824 og faktisk i 1895 opphøyet til det koptisk-katolske patriarkatet Alexandria. Det romersk-katolske vikariatet Egypt ble utskilt fra vikariatet Syria, Egypt, Arabia og Kypros (med sete i Aleppo) i 1851. Det latinske titulærpatriarkatet Alexandria ble opphevet i 1964.
Diego Colorado
Han representerte Colombia under Sommer-OL 2016 i Rio de Janeiro, der han ble nummer 125 i maratonløpet.
Dhanbad (distrikt)
Dhanbad (hindi: धनबाद जिला ) er et distrikt i den indiske delstaten Jharkhand. Distriktets hovedstad er Dhanbad.
Demografi
Ved folketellingen i 2011 var det 2,682,662 innbyggere i distriktet, mot 2,397,102 i 2001. Den urbane befolkningen utgjør 58,13 % av befolkningen.
Barn i alderen 0 til 6 år utgjorde 13,70 % i 2011 mot 16,03 % i 2001. Antallet jenter i den alderen per tusen gutter er 917 i 2011 mot 951 i 2001.
Sjak R. Haaheim
Sjak R. Haaheim (født 5. august 1965) er advokat i Drammen. Han har tidligere vært anklager i påtalemyndigheten (2001–2010), både i Oslo politidistrikt og Søndre Buskerud politidistrikt.
Før han tok fatt på sin juridiske karriere, arbeidet han som pressemann i Farsunds Avis (1985–1990), Fædrelandsvennen (1990–1993) og Verdens Gang (1993–2001).
Familievold - vold i nære relasjoner
Haaheim har siden han arbeidet på Stovner politistasjon (fra 2001) vært engasjert i bekjempelse av familievold, som han mener er et omfattende samfunnsproblem. Både som anklager og som advokat har han forelest for helsevesenet, politiet, barnevernet og andre aktører.
I det offentlige rom har han vært kritisk til manglende satsing på bekjempelse av vold i nære relasjoner, som han har anslått koster samfunnet 20 milliarder kroner årlig. Barns rett til ikke å være vitne til voksen vold er også et område hvor han har engasjert seg.
Haaheim deltok i arbeidet med å lage veilederen Politiets arbeid med vold i nære relasjoner i regi av Politidirektoratet (2008), og var medlem i prosjektgruppa som etablerte Statens Barnehus i Oslo i 2009. I 2011 ble han utnevnt som medlem i Advokatforeningens faste utvalg for bistandsadvokater.
Ett köpmanshus i skärgården (TV-serie)
Ett köpmanshus i skärgården er en svensk dramaserie i seks deler fra 1973 regissert av Åke Falck. Manuset ble skrevet av Olle Mattson. Som litterært forelegg hadde han Emilie Flygare-Carléns roman Ett köpmanshus i skärgården fra 1860. Romanen har blitt filmatisert én gang tidligere, i 1925.
Norske Toralv Maurstad spiller rollen som Holt.
Serien ble utgitt på DVD i Sverige 4. september 2013.
Innspillingsfakta
Den ble spilt inn i Fjällbacka i Bohuslän.
Handling
Handlingen utspiller seg på 1830-tallet, en tid da Bohuslän var svært fattig, den store sildeperioden var forlengst over, folk levde i fattigdom og elendighet. Handelshusene klarte seg imidlertid bra. Kjøpmennene sørget for at folk som sultet fikk brennevin til å døyve sulten med.
Til handelshuset på Svartskär ankommer et ungt gift par hvis gjenvordigheter vi får følge i de seks delene.
Dinah Shore
Dinah Shore (døpt Frances Rose Shore; født 29. februar 1916, død 24. februar 1994) var en amerikansk sanger, skuespiller og fjernsynspersonlighet. Hun nådde toppen av sin popularitet som plateartist i storbandperioden på 1940- og 1950-tallet, men fikk enda større suksess ett tiår senere i fjernsynsmediet, hovedsakelig som vertinne for en rekke av populære varietéprogrammer for Chevrolet.
Etter å ha mislyktes da hun prøvesang for storbandene til Benny Goodman og både Jimmy Dorsey og hans bror Tommy Dorsey, begynte Shore for seg selv. Hun ble den første sangerinne i sin tid som ble oppnådde suksess på egen hånd. Hun hadde en lang rekke på 80 sanger på platelistene blant mest populære sanger over en periode fra 1940 og til sent i 1950-årene. Etter at hun var med i en håndfull filmer fortsatte hun en fire tiårs karrière i amerikansk fjernsyn som startet med hennes eget musikkprogram på 1950-/1960-tallet samt som vertinne for to prateprogrammer i 1970-årene. Tidsskriftet TV Guide plasserte henne på 16.-plass på deres liste over de 50 fremste stjernene på TV gjennom alle tider.
Shore ble stilmessig sammenlignet med to sangerinner som fulgte etter henne på slutten av 1940-årene og tidlig i 1950-årene; Doris Day og Patti Page.
Stiftelsen Helseutvalget
Stiftelsen Helseutvalget er en landsdekkende, interessepolitisk uavhengig og livssynsnøytral stiftelse som arbeider helsefremmende og sykdomsforebyggende overfor lesbiske, homofile, bifile samt andre kvinner og menn som har sex med personer av samme kjønn.
Historikk
Stiftelsen Helseutvalget ble først etablert i 1983, av Calle Almedal, som organisasjonen «Helseutvalget for homofile» som siden endret navn til «Helseutvalget for bedre homohelse» før «Stiftelsen Helseutvalget» ble stiftet 6. oktober 2015. Helseutvalgets nåværende vedtekter (2016-) ble vedtatt 12. mars 2016.
Helseutvalget ble stiftet i 1983 som et svar på hiv-utfordringen blant menn som har sex med menn. I dag jobber stiftelsen med hiv som en del av arbeidet for bedre seksuell og psykisk helse både blant menn som har sex med menn og kvinner som har sex med kvinner. Også rusforebyggende tiltak er en del av Helseutvalget i dag.
Uavhengig stiftelse
Helseutvalget var tidligere en del av LLH (i dag Fri - foreningen for kjønns- og seksualitetsmangfold ) men ønsket å være politisk uavhengig og etablerte seg derfor på egen hånd. Helseutvalgets tiltak utformes med mål om å bidra til at flere i målgruppene får tilgang til tjenester og kunnskap som fremmer god helse og reduserer risikoen for sykdom. Rolf Martin Angeltvedt er leder i organisasjonen og Bera Ulstein Moseng er nestleder. Organisasjonen holder til i Arbeidersamfunnets plass 1 i Oslo.
Hiv-test til hjemmebruk
I oktober 2016 lanserte Helseutvalget et prøveprosjekt med hiv-tester til hjemmebruk, som lar brukerne lese av resultatet av en hivtest på egen hånd.
Dromoceryx
Dromoceryx er en slekt av billene i delgruppen (underfamilien) Lebiinae i familiegruppen løpebiller.
Utseende
Små (3,5-4,5 millimeter), nokså flate, slanke, svarte løpebiller, dekkvingene med gulbrune tegninger.
Levevis
Artene lever i skog og er aktive i skumringen eller om natten.
Utbredelse
Slekten er utbredt i Sørøst-Asia (India, Vietnam, Taiwan).
Filmåret 1933
Fødsler
|| skuespiller og parykkmaker ||align=center| - ||align=center| - ||
|| forfatter, filmprodusent, journalist, kritiker, politiker, filosofi magister og professor ||align=center| - ||align=center| - ||
|| regissør ||align=center| - ||align=center| - ||
|| skuespiller ||align=center| - ||align=center| - ||
jazzmusiker og låtskriver ||align=center| - ||align=center| - || || skuespiller og produsent ||align=center| - ||align=center| - ||
|| skuespiller || align=center|- || align=center| - ||
Avdøde
|| skuespiller og regissør ||align=center|36 ||align=center|1896 ||
Bokaro (distrikt)
Bokaro (hindi: बोकारो जिला ) er et distrikt i den indiske delstaten Jharkhand. Distriktets hovedstad er Bokaro Steel City.
Demografi
Ved folketellingen i 2011 var det 2,061,918 innbyggere i distriktet, mot 1,777,662 i 2001. Den urbane befolkningen utgjør 47,69 % av befolkningen.
Barn i alderen 0 til 6 år utgjorde 13,79 % i 2011 mot 16,38 % i 2001. Antallet jenter i den alderen per tusen gutter er 912 i 2011 mot 950 i 2001.
Metaconchoecia australis
Metaconchoecia australis er art av slekten Metaconchoecia innenfor familien Halocyprididae - som igjen er den ene av to familier av underordenen Halocypridina, ordenen Halocyprida innenfor gruppen Myodocopa, en gruppe muslingkreps som er små krepsdyr.
Taksonomisk plassering av gruppen
Taksonomien til muslingkrepsene er omstridt og inneholder vanskelig systematiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En moderne oppdatering som angis her, følger stort sett oppdelingen i Catalogue of Life:, mens detaljene, slektene og artene her følger WoRMS-databasen.
Zar’it-Shtula-raidet
Zar'it-Shtula-raidet var et grenseraid utført av Hizbollah-militsen mot en israelsk militærpatroll den 12. juli 2006 på israelsk territorium.
Først ble det avfyrt raketter mot flere israelske byer som en avledningsmanøver. Deretter krysset Hizbollah-militser grensen fra Libanon inn i Israel og angrep to militære kjøretøy. Fem israelske soldater ble drept i angrepet, og to ble tatt til fange. Fem israelske soldater døde også i et mislykket redningsforsøk. Hizbollah krevde løslatelsen av libanesiske fanger i Israel i bytte mot frigivelsen av de tilfangetatte soldatene, hvis navn var Eldad Regev og Ehud Goldwasser. Israel svarte med å sette igang et omfattende militært angrep mot Hizbollah over hele Libanon som svar på kidnappingen, hvilket markerte begynnelsen på den andre Libanon-krigen. Israelske styrker tok i løpet av krigen 13 Hizbollah-medlemmer til fange, og tok i tillegg titalls av kroppene til døde Hizbollah-krigere. En av mennene bak Zar'it-Shtula-raidet ble ifølge Israel drept under en kommando-operasjon den 6. august. To år senere, den 16. juli 2008, ble kroppene til de to tilfangetatte soldatene returnert til Israel i bytte mot løslatelsen av Samir Kuntar og fire andre tilfangetatte Hizbollah-medlemmer.
Hizbollah døpte opprinnelig raidet «Operasjon Frihet for Samir Al-Quntar og hans brødre», men forkortet senere navnet til «Operasjon Ærlig Løfte».
Den 27. august, et par uker etter krigens offisielle avslutning og mens israelske styrker fremdeles var tilstede i Sør-Libanon, uttalte Hizbollahs leder Hassan Nasrallah at dersom han hadde visst at raidet ville føre til krigsutbrudd, ville han ikke beordret det. «Hadde vi visst at kidnappingen av soldatene ville føre til dette, ville vi definitivt ikke ha gjort det», sa han i forbindelse med et intervju med libanesisk TV. Da han fikk spørsmål om han hadde satt igang raidet dersom det bare var 1 prosent sjanse for krigsutbrudd, uttalte han følgende: «Nei, definitivt ikke, av humanitære, moralske, sosiale, sikkerhetsmessige, militære og politiske årsaker.» Samtidig gjorde Israels statsminister Ehud Olmert det klart at han hadde planlagt krigen så tidlig som mars.
Den 6. desember 2006 avslørte en tidligere klassifisert rapport at de to soldatene ble kritisk skadet under selve kidnappingen, og at de var døde lenge før krigen var over.
Breiskallen
Breiskallen er et sted i Gjøvik kommune i Innlandet. Stedet ligger mellom Raufoss og Hunndalen. Ved folketellingen i 2001 hadde grunnkretsen 203 innbyggere.
Breiskallen har et fotballag som kalles NFK Breiskallen. Breiskallen kraftverk ligger i Hunnselva ved tettstedet.
Niels Hartmann
Niels Hartmann (født 11. april 1948, død 23. februar 2009) var en norsk illustratør og maler. Han hadde utdannelse fra Duncan of Jordanstone College of Art der han studerte 1968–1970. Hartmann hadde en rekke separatutsillinger og deltok på Statens høstutstilling. Han ble innkjøpt av blant andre Nasjonalgalleriet. Bildene hans er kjennetegnet ved en kontrollert akvarellteknikk i klare farger og motiver med ofte nærmest fotorealistiske utsnitt og skyggevirkninger.
Nicolae Soare
Alexandru Nicolae Soare (født 20. september 1991) er en rumensk friidrettsutøver som konkurrerer i maraton.
Han representerte Romania under Sommer-OL 2016 i Rio de Janeiro, der han ble nummer 127 i maratonløpet.
Han ble funnet positiv for meldonium (dopingstoff) i 2016.
Knud Plesner
Knud Plesner (døpt 4. desember 1731, død 20. mai 1790) var kjøpmann i Skien. Han giftet seg i Solum 18. mars 1766 med Maria Kall (døpt 25. februar 1741 i Skien, begravet 28. februar 1786).
Knud Plesner og Maria Kall var dikteren Henrik Ibsens oldeforeldre, gjennom datteren Johanne Plesner (1770–1847). De var også foreldre til Maria Plesner (1768–1800) som var gift med eidsvollsmannen Didrich (von) Cappelen (1761–1828), Skien, i hans 1. ekteskap, og som var farmor til maleren August Cappelen.
Knud Plesner var sønn av Johan Glüsing Plesner (født 1703 i Kerteminde, Danmark og død 1735 i Skien), som innvandret til Skien fra Danmark omkring 1720, og Karen Cathrine Hind (1708–1778).
Arno Bieberstein
Arno Bieberstein (født 24. oktober 1884 i Magdeburg død 7. juli 1918 i Magdeburg) var en tysk svømmer som deltok under OL 1908 i London.
Luleå tekniska universitet
Historie
Forgjengeren til LTU ble innviet 1. juli 1971 under navnet Høgskoleenheten i Luleå. Senere skiftet den navn til Høgskolen i Luleå; navnet Luleå tekniske høgskole ble også brukt. Høgskolen fikk full universitetsstatus 1. januar 1997 og skiftet da navn til det nåværende.
Arno Bieberstein
Under OL 1908 ble han olympisk mester i svømming. Han vant 100 meter rygg foran danske Ludvig Dam.
ES Bingerville
Entente Sportive de Bingerville (ES Bingerville eller ESB) er en Ivoriansk fotballklubb basert i Bingerville. De er medlem av Fédération Ivoirienne de Football Premiere Division.
Historie
Klubben ble stiftet i 1995 som A.Ş. Transporteurs Bingerville og omdøpt til Entente Sportive de Bingerville i år 1998. De spiller på Stade Municipal. Klubbens farger er hvitt, rødt og gult.
STL
STL og StL har flere betydninger:
1546 i Frankrike
Begivenheter i året 1546 i Frankrike.
Egil Nic. Andersen
Andersen vokste opp i Kvalsund i Finnmark, og flyttet etter hvert til Sør-Norge. I 1970-årene skrev han rekke noveller med bakgrunn i Kvalsund-Repparfjordområdet, og han utgav også senere flere tekster og bøker.
Dugny
Dugny er en kommune i departementet Seine-Saint-Denis i regionen Île-de-France, og er en av de nordøstlige forstedene til Paris. Kommunen ligger 12,4 km fra sentrum av Paris. Omtrent en tredjedel av Le Bourget lufthavn ligger innenfor kommunegrensene til Dugny, inkludert hovedterminalen. Flyplassen har på tross av det navn etter nabokommunen Le Bourget.
Ahmed Mamow
Ahmed Mamow (født 1991) er en norsk komiker og podkaster, fra Lambertseter i Oslo.
Dugny
Befolkningsutvikling
Antall innbyggere i kommunen Dugny
Ahmed Mamow
Mamow er født i 1991 og fra Lambertseter. Han har deltatt i flere komiprogrammer på NRK, som Ta vel imot og Alltid beredt!. Han har også opptrådt med standup i Norge og USA.
31. serierunde i Premier League 2022/23
31. runde i Premier League 2022/23 startet lørdag 15. april kl. 13:30 med oppgjøret mellom og  på Villa Park i Birmingham og avsluttet mandag 17. april kl. 21:00 med oppgjøret mellom og  på Elland Road i Leeds.
Fåset
Bygda har en egen barneskole, med klasser fra 1. til 7. trinn med tilhørende barnehage. Bygda har også to musikkorps, Fåset skolekorps (stiftet i 1966 ) og Fåset musikklag (stiftet 20. april 1892 ). Forsamlingshuset «Gimle» ble bygget i 1927/1928 og ble restaurert i 1958. Senere ble forsamlingshuset omgjort til grendehus.
Mulkwitz
Mulkwitz (oversorbisk: Mułkecy, Schleiferdialekt: Mułkoce) er en del av kommunen Schleife og frem til 1. oktober 1995 en selvstendig kommune. Bydelen er en del av kirkesognet Schleife.
Fåset
Fra Fåset går fylkesvei 2244 gjennom Fådalen til Savalen, hvor en finner «Julenissens hus», alpinanlegg, hotellet Savalen Fjellhotell og Spa, og hytteområder.
Mulkwitz
Mulkwitz ligger langs Staatsstraße 130 mellom Schleife og Burgneudorf. I nordøst ligger Rohne, i sørøst ligger Trebendorf og brunkull-dagbruddet Nochten og i sørvest Neustadt.
Mulkwitz var en kommune i Kreis Weißwasser fra 1952 til 1990, og i Landkreis Weißwasser fra 1990 til 1994. Fra 1. august 1994 frem til den ble innlemmet i Schleife, var den en selvstendig kommune i Niederschlesischer Oberlausitzkreis.
Before the Flood
Before the Flood er et konsertalbum av Bob Dylan og The Band fra 1974, med innspillinger fra Bob Dylan og The Bands turné i 1974.